text: Ukraina: Borgarstjórin í Kherson handtikin
text: #000001
text: Í gjár varð borgarstjórin í ukrainska havnabýnum Kherson handtikin av prorussiskum hermonnum.
text: #000004
text: Borgarstjórin, Ihor Kolykhajev verður av Kirill Stremousov, næstformanni í býarstýrinum í Kherson, sum er stuðlað Russlandi, róptur ein tjóðskaparmaður, sum hevur skatt russisku "avnasifiseringartilgongdina".
text: #000006
text: Ukraina og Russland hava bæði ræði á hvør sínum parti av Kherson-økinum, men sjálvt býurin Kherson hevur síðan mars verið á russiskum hondum.
text: #000007
text: Áðrenn russisku innrásina 24. februar, hevði býurin um 300.000 íbúgvar. Ukrainskir myndugleikar meta tó, at 45 prosent av íbúgvunum eru rýmd úr býnum síðan tá.
text: #000008
text: Borgarar í Kherson kunnu nú fáa russiskt pass, og alnetið í býnum er nú eisini russiskt, umframt at rubilin er vorðið almenna gjaldoyrað í býnum. Í løtuni er eisini ætlanin at skipa fyri fólkaatkvøðu um at gera Kherson-økið russiskt.
text: #000009
text: Síðst í apríl valdi russiski herurin eisini nýtt býarstýri í Kherson, og varð borgarstjórin tá eisini skiftur út. Fólkavaldi borgarstjórin segði tó, at hann ætlaði sær at verða verandi í býnum og halda fram at tæna teimum, sum høvdu valt hann.
text: #000010